S tvorbou umeleckej grafiky v Ateliéri Nedbalka sa oboznámite pod vedením výtvarníka a profesora na VŠVU v Bratislave Mgr. art. Roberta Makara, ArtD., a výtvarníčky Mgr. art. Kataríny Kvietikovej-Bekéniovej.
Kurz bude pozostávať z troch víkendových blokov: sobota a nedeľa od 13:00 do 18:00 h. Každý blok bude zameraný na inú grafickú techniku.
Termíny a zameranie jednotlivých blokov:
3 – 4. 10. 2020 – V rámci prvého bloku sa dozviete, čo sa skrýva pod pojmom "umelecká grafika" a oboznámite sa s technikou tlače z výšky – monotypiou. Podľa návrhu vo formáte A5, ktorý si so sebou prinesiete, vytvoríte na sklenenej platni vlastnú matricu a vytlačíte si vlastnú grafiku.
24. – 25. 10. 2020 – V druhom bloku sa budete venovať ďalšej technike tlače z výšky – linorytu a drevorezu. Do linolea si podľa vlastného návrhu vo formáte A5, ktorý si so sebou prinesiete, vyryjete matricu a tú následne použijete na jednofarebnú alebo viacfarebnú tlač.
7.- 8.11.2020 – Tretí blok bude zameraný na hlbokotlačové postupy.
Kurz stojí 90 eur, pričom v cene sú zahrnuté špeciálne výtvarné pomôcky a malé občerstvenie. Kapacita kurzu je maximálne 15 účastníkov.
Ďalšie aktuality
Biela noc
Aj tento rok je Galéria Nedbalka súčasťou Bielej noci. Obrazy zo zbierky galérie Nedbalka ožijú.
Päť storočí gitary na Slovensku
Projekt Päť storočí gitary na Slovensku prináša sériu koncertov gitarovej a lutnovej hudby.
Mucha Quartet – Musica_litera 2021
Projekt musica_litera je cyklus troch komorných hudobno-literárnych večerov,v rámci ktorých chceme prezentovať prirodzený vzťah hudby a umeleckého textu v netradičnom, no atraktívnom priestore Galérie Nedbalka.
Viera Kraicová – Obrazy 1962-1994
Monografická výstava Viera Kraicová. Obrazy 1962 – 1994 predstavuje diela tejto výnimočnej maliarky a ilustrátorky zo zbierky Galérie Nedbalka.